CELEX: 32013D0166
Language: lt
Date: 1364860800000
Title: 2013/166/ES: 2013 m. balandžio 2 d. Komisijos įgyvendinimo sprendimas, kuriuo iš dalies keičiama Tarybos direktyva 2008/72/EB, kad būtų galima pratęsti nuostatos, leidžiančios nukrypti nuo daržovių dauginamosios ir sodinamosios medžiagos, išskyrus sėklą, importo iš trečiųjų šalių sąlygų, taikymą (pranešta dokumentu Nr. C(2013) 1773)  Tekstas svarbus EEE

4.4.2013   
            
            
               LT
            
            
               Europos Sąjungos oficialusis leidinys
            
            
               L 94/8
            
         KOMISIJOS ĮGYVENDINIMO SPRENDIMAS
   2013 m. balandžio 2 d.
   kuriuo iš dalies keičiama Tarybos direktyva 2008/72/EB, kad būtų galima pratęsti nuostatos, leidžiančios nukrypti nuo daržovių dauginamosios ir sodinamosios medžiagos, išskyrus sėklą, importo iš trečiųjų šalių sąlygų, taikymą
   (pranešta dokumentu Nr. C(2013) 1773)
   (Tekstas svarbus EEE)
   (2013/166/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. liepos 15 d. Tarybos direktyvą 2008/72/EB dėl prekybos daržovių dauginamąja ir sodinamąja medžiaga, išskyrus sėklą (1), ypač į jos 16 straipsnio 2 dalies antrą pastraipą,
   kadangi:
   
               (1)
            
            
               pagal Direktyvos 2008/72/EB 16 straipsnio 1 dalį Komisija turi nuspręsti, ar trečiojoje šalyje išauginta daržovių dauginamoji ir sodinamoji medžiaga, dėl kurios suteikiamos tos pačios garantijos dėl tiekėjo įsipareigojimų, tapatumo, požymių, augalų sveikatos, auginimo terpės, pakavimo, kontrolės priemonių, ženklinimo ir plombavimo, visais šiais atžvilgiais yra lygiavertė daržovių dauginamajai ir sodinamajai medžiagai, išaugintai Sąjungoje ir atitinkančiai šios direktyvos reikalavimus bei sąlygas;
            
         
               (2)
            
            
               tačiau šiuo metu turimos informacijos apie trečiosiose šalyse taikomas sąlygas nepakanka, kad Komisija galėtų priimti kokius nors sprendimus dėl kurios nors iš trečiųjų šalių;
            
         
               (3)
            
            
               siekiant išvengti prekybos srautų sutrikimų, valstybėms narėms, kurios iš trečiųjų šalių importuoja daržovių dauginamąją ir sodinamąją medžiagą, išskyrus sėklą, reikėtų leisti tokiems produktams ir toliau taikyti sąlygas, kurios būtų bent lygiavertės panašiems Sąjungos produktams taikomoms sąlygoms pagal Direktyvos 2008/72/EB 16 straipsnio 2 dalį. Todėl Direktyvoje 2008/72/EB numatytas leidžiančios nukrypti nuostatos taikymo laikotarpis tokiam importui turėtų būti pratęstas, kad nuostata galiotų po 2012 m. gruodžio 31 d. Iš turimų duomenų matyti, kad nebuvo problemų dėl importuojamos medžiagos atitikties Direktyvos 2008/72/EB nuostatoms. Pagrįstai tikimasi, kad importuojama medžiaga ateinančius 10 metų toliau atitiks Sąjungos teisės aktus;
            
         
               (4)
            
            
               todėl Direktyva 2008/72/EB turėtų būti atitinkamai iš dalies pakeista;
            
         
               (5)
            
            
               šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2008/72/EB 16 straipsnio 2 dalies pirmoje pastraipoje data „2012 m. gruodžio 31 d.“ pakeičiama „2022 m. gruodžio 31 d.“
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. balandžio 2 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 205, 2008 8 1, p. 28.